Deutsche Post ble opprettet i 1995 da den tyske staten delte Deutsche Bundespost i tre ulike foretak: Deutsche Post, Deutsche Telekom og Deutsche Postbank. Deutsche Post ble privatisert og børsnotert på Deutscher Aktienindex (DAX). Foretaket har siden 1995 ekspandert kraftig gjennom ulike foretakskjøp, blant annet DHL og Danzas. Internasjonalt kaller selskapet seg Deutsche Post DHL. Det har 380 000 ansatte over hele verden.